Talle vas oor spoedTalle motoriste is die naweek in Johannesburg vir spoedoortredings in hegtenis geneem. Hoofsupt. Wayne Minnaar, woordvoerder van die Johannesburgse metropolisie, sê minstens 14 motoriste is op de N1-suid vasgetrek. Hy sê ŉ 32-jarige man is in Midrand in hegtenis geneem nadat hy teen 219km/h in sy wit BMW M3 vasgetrek is. Minnaar sê die man het aan metropolisielede gesê hy was op pad terug van ŉ partytjie af en dat hy haastig was om by die huis te kom. Die motoriste is almal op borgtog van R1 000 vrygelaat en sal na verwagting Dinsdag in die Randburg-landdroshof verskyn.